Downloaded from YTS.MX
Official YIFY movies site: YTS.MX
Ini dia!
Dengarkan…
7.49 PAGI - 30ºC
Aku dah lambat!
- Sayang? - Apa?
Awak lupa bayar bil gas lagi?
Oh, Tuhan. Saya lupa. Saya akan bayar atas talian hari ini.
Atas talian? Internet dah kena potong. Saya dah suruh awak telefon.
Pergilah, sayang. Awak balik petang nanti, semuanya okey.
Baru balik?
Terima kasih.
Aduh! Apa jadahnya ini?
Selamat pagi, Bia.
Selamat pagi, Laura.
Laura, saya ada benda nak cakap.
Saya tak boleh tidur sebab bising sangat.
Kasihannya,
tapi biar saya jelaskan definisi "tak boleh tidur" yang sebenar, Bia.
Rafaelinha menyusu badan sampai umur dua tahun.
Dia sangat kuat menyusu. Sampai berdarah puting saya.
Awak pernah rasa puting merekah? Bernanah? Tak, bukan?
Selepas Rafaelinha cerai susu, Bernardo lahir dan susah tidur malam.
Sebab apa? Entahlah.
Dia akan kejut saya 200 kali setiap malam.
Saya tak boleh tidur selama enam tahun, Bia.
Itulah definisi "tak boleh tidur" sebenar.
Kasihannya.
Tak apa, saya okey.
Lagipun, saya baru tahu wujudnya hak penjagaan bersama.
Saya dapat cuti separuh minggu.
Okey, Laura, tapi saya tak dapat cuti separuh minggu,
jadi boleh diam sikit?
Jangan risau, okey?
Saya nak ambil anak-anak saya dan mereka akan bermalam di sini,
jadi parti seterusnya adalah pada…
Lusa.
Pandai pun!
Boleh saya lalu?
Lima minit lagi saya sampai!
Awak lambat. Saya sibuk hari ini, Bia.
Saya tahu. Saya dah dekat.
45 MINIT
Empat puluh lima?
Kereta siapa ini?
PETAK KHAS
Saya nak awak tempah kurier…
Lima minit konon!
- Saya… - Kita bergambar di sana.
- Selamat pagi. - Berlatarbelakangkan…
Berhenti. Ha, sini!
- Maaf. - Berdiri di sini.
Maaf.
Pedro Paulo? Ada orang letak kereta di petak saya…
Bia, orang gagal saja yang tersangkut dalam kesesakan jalan raya.
- Awak tahu siapa cakap? - Tak.
Saya.
Kita bergambar di sini.
Pedro Paulo, awak dengar? Ada orang letak kereta di petak saya.
Okey, jom cakap pasal itu. Duduk.
Siapa yang usik ini?
Bia, apa definisi Mina+ bagi awak?
Laman web untuk wanita.
- Bukan. - Majalah digital untuk wanita?
Semua orang tahu itu, Bia.
Biar saya tanya sekali lagi.
Awak tahu zaman dah berubah, bukan?
Awak rasa kita ikut peredaran zaman?
Mestilah, Pepê. Kita ikut peredaran zaman.
Kandungan kita lebih versatil dan menyeluruh.
Tiada lagi artikel macam, "Cara Goda Lelaki dalam Lima Hari".
Biar saya terus terang saja.
Bila kali terakhir awak buat Reel atau video TikTok?
Bukan di akaun Mina+, tapi akaun awak.
Awak tak aktif pun di media sosial, Bia!
Zaman sekarang, orang yang kongsi kehidupan mereka
di media sosial saja yang kerja dalam media digital.
Contohnya, pembaca Mina+ tahu berapa kali awak berasmara dalam seminggu?
- Sama ada awak klimaks? - Oh, Tuhan…
Mereka tak tahu dan tak boleh tahu!
Nanti.
Maafkan saya, Pedro Paulo.
Kerja saya mencipta kandungan, bukan jadi kandungan.
- Hidup saya bukan kandungan. - Tengoklah itu.
Dengar itu? "Hidup saya bukan kandungan."
Awak tiada keyakinan diri, Bia!
Maaf, tapi saya tak faham maksud awak.
Nanti awak faham.
- Kenal Paloma Diniz? - Penulis blog itu?
Maksud awak, pempengaruh nombor satu Brazil?
Kenal.
Saya boleh tulis pasal dia, tapi bukan cerita muka depan.
Baguslah. Itu dia.
Dia tengah tunjuk pejabat kita kepada pengikut dia.
Bagus untuk majalah kita.
Apa dia cakap?
Itu saja, semua!
Itulah berita tergemparnya. Saya CEO Kandungan baharu di Mina+.
Tengoklah pasukan saya!
Kenalkan, ini Bia. Dia kerja untuk saya.
Sekarang, jom tengok pantri kami yang hebat.
- Dia hebat, bukan? - Nanti dulu.
- Pepê? - Ya.
Awak pecat saya?
Tak, saya tak pecat awak.
Awak pun tahu majalah kita perlukan awak dan dia untuk kekal relevan.
Saya tak pecat awak, tapi Paloma akan jadi penyelia awak.
Penyelia? Apa maksud awak?
Pedro Paulo, awak cakap jawatan saya yang paling tinggi.
Paloma ada 50 juta pengikut. Awak ada berapa?
Saya ada 100. Eh, bukan. 96.
Hilang empat selepas awak tag saya.
- Yakah? - Maaf, saya buat video tadi.
Bia, gembira jumpa awak.
Saya Paloma.
Saya minat awak sejak kecil.
Saya suka semua artikel awak.
Oh, Tuhan. Terharunya saya.
Okey! Jom kita raikannya!
Paloma, boleh ajak semua orang bergambar?
- Okey! - Kongsi di Instagram awak.
- Tiada masalah! - Mesti tular, bukan?
Bia, boleh panggil orang lain sekali?
Staf kewangan dan akak penyambut tetamu yang gemuk itu.
Semua orang kena ada. Takut ada yang tak puas hati nanti.
Okey? Terima kasih.
Oh, ayah.
Syukurlah ayah dah mati.
Tok, tok!
Jangan marah saya, okey? Saya pun baru tahu pasal itu.
Apa? Seriuslah?
Macam mana kita nak lebih progresif, moden dan menyeluruh
kalau Pedro Paulo asyik upah perempuan yang entah apa-apa?
Tolonglah, Gabriel! Dia buat video tutorial mekap.
Saya lebih suka perempuan yang tak pakai mekap.
Cantik semula jadi macam awak.
Dia cakap saya tak boleh naik pangkat sebab jawatan saya paling tinggi.
Relakslah, Pepê perlukan rakan kongsi pelabur.
Zaman ini, gaji pegawai bank pun tak sebanyak usahawan Internet.
Usahawan Internet? Seriuslah, Gabriel?
Dia cuma penulis blog solekan, okey?
Oh, ya! Satu lagi.
Saya tak tahu nak hadiahkan apa untuk perkahwinan awak.
Saya dah tengok senarai hajat tunang awak, Valentina,
dan dia nak tong sampah yang berharga R$1,000.
Valentina memang pelik sikit, tapi baik orangnya.
- Yakah? - Hei!
Satu lagi! Paloma curi petak saya.
Dengar sini, Bia. Saya rasa…
Tak apalah, lupakan saja.
- Apa dia? Cakaplah. - Okey.
Saya tak suka tengok awak marah sebab semua kualiti awak
yang tenang, matang dan bertimbang rasa akan hilang.
Ha!
- Itu pun awak. - Panjang umur!
- Hai, Bia. Apa khabar? - Sihat, Valentina. Awak?
- Cantik baju. - Terima kasih.
Saya suka pejabat awak. Cantik dan sangat luas, bukan?
- Ya. - Jom, sayang?
Sayang, sebelum saya lupa. Awak pakai seluar dalam, bukan?
- Maaf. - Valentina.
Kami nak ke butik. Dia pilih gaun paling mahal.
Mengalahkan perempuan.
Mana lagi teruk?
Tak pakai seluar dalam atau pakai boxer macam suami saya.
Apa salahnya? Saya suka pakai boxer.
Ha, ketawalah!
Kalau perempuan boleh ketawakan lelaki, dunia ini akan lebih tenang, okey?
Sikit-sikit saja, bukan?
Gabriel selalu merungut kalau perempuan ketawa kuat sangat.
- Yakah? - Ya.
Sejujurnya, ia menjengkelkan.
Jom?
Jom.
Pergi dulu. Dah lambat.
Jumpa nanti.
- Hei! - Okey, saya akan fikirkannya.
Janji.
SAMAN MAJLIS PERBANDARAN
Helo! Nama saya Edna Souza. Boleh saya bantu?
Selamat tengah hari, Edna.
Saya ada minta juruteknik datang, tapi tiada sesiapa datang.
Boleh awak periksa apa masalahnya?
Edna?
Helo!
Syarikat telekomunikasi nombor satu Brazil.
Terima kasih kerana hubungi kami. Sila masukkan ID anda.
Tiga, empat. Bagus.
Pedro Paulo cakap dia bos.
Saya dah pegang jawatan yang sama dengan gaji yang sama selama 10 tahun.
Sekarang, dia upah perempuan itu.
Roberta? Awak dengar apa saya cakap?
Maaf, saya tengah serabut.
Tiago main aplikasi cari jodoh. Awak tahu apa maksudnya?
Dia ada telefon? Dia bujang?
Saya pun guna aplikasi yang sama, tapi kami tak dipadankan.
Maksudnya, kami tak serasi dan tiada harapan untuk bersama.
Awak main aplikasi cari jodoh?
Dengar mesej suara ini.
Roberta, kita dah putus.
Dengar?
Berhenti telefon nenek saya. Dah enam bulan. Tolonglah.
Kurang ajar! Nenek dia kawan baik saya.
Semua lelaki sama.
Sejak bila nenek dia jadi kawan baik awak, Roberta?
Kami borak setiap hari, kongsi resipi…
Roberta, boleh tak dengar cerita saya?
Saya tak…
- Oh, Tuhan! - Apa halnya?
- Gelinya! Jangan tengok! - Kenapa? Oh, Tuhan!
- Jijik! - Buka cepat! Saya nak tengok.
- Hantaran? - Geli.
- Kenapa? - Tunggu.
Dia dah cakap yang dia tak sengaja, bukan?
Entahlah, sayang. Awak pun tahu anak awak suka usik saya.
Kalau ya pun tak sengaja, dia hantar gambar buntut dia, tahu?
Dia bawah umur. Itu salah.
Budak-budak, Bia. Cubalah faham.
Dia nak hantar kepada awek, tapi terhantar kepada awak.
Bia, mesyuarat editorial.
Sekarang, awak tiada alasan nak mengelat.
Saya cadangkan tiga topik besar dan dua topik kecil
untuk keluaran seterusnya.
Kita kupas isu keletihan dan kesunyian ibu-ibu.
Ada juga ujian serum untuk vibrator…
Saya nak mulakan mesyuarat ini dengan sebut dua perkara.
Silakan, Paloma. Itu dia. Awak boleh mulakan mesyuarat ini.
Apa? Mulakan mesyuarat?
- Saya tengah cakap… - Bia.
Pertama, saya berbesar hati dapat bekerja dengan awak.
Sejak kecil sampailah remaja, saya suka beli majalah di kedai-kedai.
Ingat?
Zaman budak-budak dulu.
Siapa penulis artikel yang hebat-hebat pada masa itu?
Awak, Bia.
Sejujurnya, saya berbesar hati dapat kerja dengan awak.
Terima kasih banyak, Paloma.
Dengan segala hormatnya,
saya rasa idea awak dah ketinggalan zaman.
Baguslah sebab dunia ini akan kiamat bila-bila masa saja.
Saya tahu awak pandai melawa, tapi apa awak tahu pasal majalah?
Awak nak tahu, Bia?
Edaran cetakan majalah menurun 57% sepanjang lima tahun lepas
dan kamu fikir kamu genius sebab keluarkan majalah digital,
tapi hakikatnya sejak tahun 2021, langganan menurun sehingga 26% setahun.
Kenapa?
Tengoklah demografi pelanggan Mina+.
Golongan muda, pertengahan atasan, 25 tahun ke atas,
berpendidikan tinggi, tapi bukan akademik.
Mereka nak dunia yang lebih baik, tapi bukan secara berlebihan.
jadi kalau kita nak kupas
pasal beruang kutub menangis di Antartika,
pastikan artikel itu pendek dan tak membosankan.
Kita mesti pastikan yang perspektifnya boleh difahami.
Video pendek yang padat.
Selepas itu, selitkan horoskop paling seksual
untuk redakan kebimbangan mereka.
Seterusnya.
Cadangan saya sangat efektif, terutamanya di Instagram.
Macam inilah.
Siapa nak temu bual Fê Nobre pasal hubungan terbuka?
- Saya. - Minta dia komen.
- Saya? - Tak payah tulis panjang-panjang.
Tulis sebaris ayat di atas Reel berdurasi tiga saat.
Fê Nobre cium suami dia, suami dia toleh dan cium perempuan lain.
Itu saja. Video tiga saat.
Tak payah tulis artikel meleret-leret sampai lima muka surat.
- Catatlah. - Betul.
- Itu trend. - Ya.
"Maklumat hibur." Maklumat dan hiburan.
Kita tetap majalah digital dengan kandungan sebenar, bukan?
Pembaca kita bijak belaka.
Pembaca apa?
Pedro Paulo cakap kalau graf terus menurun, bungkuslah.
- Apa maksud awak? - Bungkus?
Maaf, saya…
- Seriuslah? - Yakah?
- Ya. - Tak guna.
Maaf, Bia.
Saya tahu bukan senang awak nak terima semua ini, tapi…
Niat saya baik, okey? Saya ada di sini untuk sokong awak.
Ya, Paloma audiens sasaran kita.
Kita patut dengar cakap dia.
Maaf, semua. Saya…
Entahlah, saya tak sedap badan. Macam nak pitam.
Saya nak keluar. Tekanan darah saya turun.
- Bia! - Tidak!
- Hei! - Oh, Tuhan!
Bia, buka mata.
- Bia? - Bia.
- Hei? - Takut saya dibuatnya.
Awak okey? Bia?
Tak…
Tak, saya tak okey. Saya nak…
Apa kata…
- Tunggu. - Pergi ambil angin.
Maaf, semua. Maaf.
Biar saya…
Bia?
- Ambilkan dia air. - Okey.
- Nanti tolak gaji dia. - Sekejap.
Biasalah, orang tua.
Dia patut jumpa doktor.
Macam mana? Okey?
Saya tak okey.
Mungkin saya patut jumpa doktor. Kebelakangan ini, saya tak sedap badan.
Sakit kepala, sakit dada, sesak nafas…
Tiba-tiba nak menangis.
Cinta pertama saya nak kahwin. Awak rasa sebab itukah?
- Taklah. - Betulkah?
Awak masih muda.
Saya tak suka awak cakap "cinta pertama".
Saya bukan macam Antônio, tapi saya ada kelebihan tersendiri.
Saya pula tak pandai bergaya macam Valentina.
Saya pengsan di pejabat.
Bayangkan kalau kita bersama?
Kalaulah.
Ya…
Dahlah, jom. Nanti orang ingat kita beromen di tandas.
Jom.
- Lega rasanya. - Ya.
Maaf, Gabriel. Saya nak cakap berdua dengan Bia.
Okey.
- Terima kasih. - Pergi dulu.
Paloma, maafkan saya sebab keluar macam itu saja.
Saya dah okey sekarang. Kita boleh sambung mesyuarat.
Saya boleh panggil semua orang…
Maaf, jangan rakam saya.
Taklah.
Tengok telefon awak. Saya hantar satu lokasi.
Saya tempah slot untuk awak jumpa Dewi Pussy.
Dewi Pussy?
Saya tahu awak tak suka pempengaruh solekan macam saya
jadi penyelia dan mengarah-arahkan awak,
tapi saya nak awak pergi, okey?
- Saya tak cakap macam itu. - Awak ingat saya cuma pandai melawa.
Awak patut tengok video saya dengan bunyi.
Awak akan kenal Gabriel yang sebenar.
Gabriel?
Apa Gabriel buat dekat aku?
Senang saja nak kenal pasti lelaki seksis.
PALOMA #BROSIALIS
Apa ciri-ciri brosialis?
Macam mana nak kenal pasti ciri-ciri lelaki toksik
yang kononnya sangat budiman?
Lelaki kiriman Tuhan, tapi sebenarnya langsung tak berguna.
Dia sokong feminisme dan tahu semua istilahnya,
tapi sebenarnya sangat seksis.
Dia anggap diri dia mulia dan suka minta maaf
kepada semua perempuan bagi pihak dia dan lelaki lain.
Dia suka dengar kita ketawa, tapi jangan kuat sangat.
Nampak murah katanya.
Dia puji kita cantik dan tanya, "Perlukah pakai mekap tebal-tebal?"
Selamat hari jadi
Selamat hari jadi, Tommy
Selamat hari jadi
- Hore, Tommy! - Hore!
Okey, jom tiup lilin. Satu, dua, tiga…
Tak, sayang. Tiup.
Tiuplah, sayang. Dia tak pandai tiup…
Okey, biar ibu tiupkan. Satu, dua, tiga…
Macam itulah! Yei!
Kak, jangan sedih sebab kakak tiada kucing.
- Sebab itukah kakak monyok saja? - Taklah.
Kamu lupa kakak ada anak tiri? Dia punya nakal mengalahkan kucing.
Maaf, tapi boleh kakak balik awal?
Kakak tak cukup tidur semalam dan macam-macam jadi di pejabat hari ini.
Hari yang panjang?
- Ya. - Kakak nak cerita?
Kakak tahu saya sentiasa ada untuk kakak.
Kakak tahu, tapi nantilah.
Kakak tak nak rosakkan suasana.
Saya tahu kakak pun sentiasa ada untuk saya, bukan?
Cantiknya dia, comelnya dia!
Kamu nak apa?
Saya nak minta tolong.
Tak susah pun.
Saya kena berucap di sebuah persidangan.
Dua hari saja.
Saya nak minta kakak tolong jaga Tommy.
- Boleh. - Terbaik! Terima kasih.
Bila kakak boleh ambil dia?
Tommy tak boleh ke mana-mana. Dia kena tinggal di sini.
Kenapa?
Sebab dia stres kalau naik kereta. Kasihan dia.
Susahlah kalau macam itu. Kakak tak boleh jaga Tommy di sini.
Tak boleh?
Okey, tak apalah. Biar saya…
- Kakak tak boleh… - Okey.
- Betul ini? - Ya.
Terima kasih, kakak!
Saya sayang kakak.
Okey, ini ubat-ubat dia.
Tommy mesti makan ubat-ubat ini ikut masa.
Dia ada masalah tiroid, jadi dia kena makan pil ini.
Saya perasan dia susah nak berak,
jadi kena jolok supositori ini.
Dia perlukan supositori?
Bukan itu saja. Ada juga minyak pati bunga…
Mereka masih tak jawab?
- Gila betul. - Itu Puan Bia!
Hai! Awak Puan Bia?
Puan telefon 83 kali dan cakap tiada sesiapa datang baiki Internet?
- Gembira jumpa puan. - Akhirnya.
- Dah 10 hari, tahu? - Saya yang patut cakap macam itu.
Ini kali ketujuh saya datang, bukan?
Suami saya cakap tiada sesiapa datang.
Kami dah telefon, tapi dia tak pernah jawab.
Kenapa ini? Puan okey?
- Semua okey? - Ya, saya okey.
Saya tak apa-apa. Ikut saya.
Apa masalahnya?
Suami saya lupa bayar bil, jadi Internet saya kena potong.
Saya dah bayar, tapi masih tiada Internet.
Maksud saya, jantung puan itu.
Lingkaran gelap di bawah mata. Puan nampak penat.
Saya boleh nampak urat di leher puan.
Saya bukan nak menyibuk, tapi saya nak cakap sikit.
Hidup saya mula berubah jadi lebih baik…
Macam mana nak cakap, ya?
Selepas saya jumpa seorang perempuan.
Tak apa, saya okey. Semua okey. Terima kasih ambil berat.
Puan pernah dengar Dewi Pussy?
Dewi Pussy? Awak pun tahu?
- Dah dua kali saya dengar nama dia. - Mestilah.
Di saat memerlukan,
Dewi Pussy akan cari jalan untuk berhubung dengan kita.
Okey, baiklah. Internet puan dah disambungkan.
Puan boleh periksa dan beritahu saya.
Syukurlah.
Oh, Tuhan.
- Maaf. - Tak apa.
Dah lama orang tak buatkan sesuatu untuk saya.
Saya faham, tapi ingat ini puan.
Cubit paha kanan, paha kiri pun terasa. Itulah perempuan.
Sain di X.
Sayang?
Okey, cakaplah.
Dah tujuh kali juruteknik datang, Antônio.
Awak kena jawab interkom dan buka pintu kalau orang datang.
- Dah beli barang dapur? - Belum.
- Saya tak fahamlah. - Sebab awak bukan artis, Bia.
Ilham tengah datang mencurah-curah. Jangan kacau saya.
Kalau nak pembantu, upahlah sesiapa. Saya suami awak.
Tengok ini.
Akhirnya, saya dapat ilham. Tengok.
Macam-macam yang berlaku di pejabat hari ini.
Banyak betul masalah.
- Saya pitam semasa mesyuarat. - Bia, tolonglah.
Saya tengah berkarya. Kita cakap nanti, okey?
Tolonglah.
- Selamat pagi. - Selamat pagi.
Saya…
Saya tak buat janji temu.
Saya nak jumpa doktor.
Boleh beritahu dia?
Doktor tiada.
Doktor tiada? Apa maksud awak?
Dia tak cakap apa-apa pun? Biar betul?
Doktor ada hal.
Okey.
Saya perlukan ubat yang terkawal. Boleh beri saya preskripsi?
Maaf, tak boleh.
Saya perlukan ubat itu. Tak bolehkah awak beri saya preskripsinya?
Kena ada cop doktor.
Dengan tandatangan dia, bukan?
Betul.
- Sekali ini saja? - Maaf, memang tak boleh.
Okey.
Aduh!
DEWI PUSSY
Seriuslah?
Tempat ini memanggil-manggil.
Selamat datang, Bia.
Silakan masuk.
Hai.
Tempat ini buat saya rasa istimewa.
Awak tahu nama saya?
Awak ada buat janji temu, bukan?
- Oh, yalah. - Ya.
Betul itu.
Apa awak rasa sekarang?
Saya rasa…
Biar saya peluk awak.
Saya akan tolong awak. Ikut saya.
- Jangan malu-malu. - Terima kasih.
Duduk.
Sekarang, kita nak buat apa?
- Tegangnya bahu awak. - Ya.
Maksudnya, kurang belas kasihan diri.
Jantung awak berdegup laju dan dada awak sakit.
Pinggang awak meradang.
Maksudnya, susah nak maju dan luahkan isi hati awak.
Perut awak kembung.
Sembelit?
- Ya. - Okey.
Maksudnya, awak susah nak lepaskan sesuatu
yang tak lagi diperlukan dalam hidup awak.
Semuanya tersekat di sini.
Lingkaran gelap di bawah mata.
Tekak terasa kering.
Lingkaran gelap ialah insomnia.
Awak tak boleh tidur sebab terpaksa hadap kerenah semua orang.
Cakra akar awak sakit.
Awak menangis tak tentu pasal semasa mandi.
Nodul di pusat,
nodul di pangkal paha…
Nampaknya, awak tak klimaks
selama 11 bulan, lapan hari dan lima jam.
Lama betul?
Biar saya tolong.
Dewi Pussy konon.
Penipu.
PEDRO PAULO CEPAT, AWAK SELALU LAMBAT!!!
Telefon saya!
Dia curi telefon saya!
Telefon saya! Tolong! Tangkap dia!
Pencuri!
Awak dah gilakah? Pulangkan telefon saya!
Pulangkan telefon saya!
- Pencuri! - Tunggu!
- Pulangkan! - Aduh! Berhenti!
Jangan sampai saya telefon polis!
Saya yang patut telefon polis! Pulangkan!
Maaf!
Nah! Ambil balik telefon awak!
Wah, hebatnya!
- Boleh cakap sikit? - Ada apa?
Saya nak petak saya balik.
Saya dah hadiahkan petak awak kepada Paloma.
Muktamad. Lagipun, awak boleh jalan kaki.
Senang sikit nak kurus.
Kalau macam itu, kenapa tak bagi saja petak awak?
- Jangan penting diri. - Saya?
Ya, awaklah.
Kalau awak tak puas hati, saya akan cari penyelesaian yang adil…
- Bagus. - …supaya Paloma tak marah.
- Awak takut dia marah? - Ya.
- Saya yang patut marah, Pedro Paulo. - Kenapa?
Sebab awak cakap jawatan saya paling tinggi,
selepas awak, sebagai pemilik majalah ini.
Sekarang, awak bagi petak saya kepada budak itu!
Tak!
Ini mesti kerja Dewi Pussy. Saya tahu.
- Kerja awak cuma menggatal di pejabat. - Apa? Apa awak cakap ini?
Saya yang buat kerja awak, Pedro Paulo.
Selama bertahun-tahun tanpa naik gaji!
Bukan salah saya. Awak pun tahu langganan kita…
- Tak, saya tak tahu. - …kurang memberangsangkan.
Yakah? Sebab itu awak beli BMW?
BMW itu ialah pengorbanan saya untuk masa depan majalah ini!
Sebab dalam industri ini,
kita mesti pamerkan imej kejayaan.
Saya terpaksa.
Awak ingat senang jadi bos dan sentiasa jadi perhatian orang?
Awak ingat saya suka? Tak!
Gelaklah puas-puas, tapi saya buat demi majalah kita,
demi awak dan semua staf di pejabat ini.
- Jadi bos? - Yalah, saya bos.
- Habis? - Pedro Paulo.
Kerja awak cuma makan di restoran mewah dengan orang yang menyedihkan macam awak.
Nanti dulu.
Satu-satunya kerja yang awak buat ialah makan.
- Betul, Encik Buncit? - Aduh! Jangan!
Mengaku sajalah. Betul, Si Buncit Tak Tahu Diuntung?
- Anak ayah. - Habis?
- Bukan salah saya. - Pewaris tunggal ayah.
Saya kerja keras untuk syarikat ini.
Ayah awak yang kerja keras. Semoga roh dia tenang!
- Jangan cakap pasal dia. - Saya rasa roh dia tak tenang.
Kalau anak dia bodoh dan seksis, maksudnya dia pun sama saja.
Awak belajar bidang perniagaan sebab awak tak tahu nak buat apa, bukan?
Saya baru 35 tahun.
Selama ini, saya yang cari penaja untuk awak!
Awak tak hormat orang! Awak menyedihkan!
- Awak… - Cukup! Sabar!
Sabar.
Saya dah faham.
Awak PMS?
- Apa? - Saya ingat awak PMS.
Perempuan suka marah kalau datang bulan.
Semua perempuan sama, bukan? Gila betul.
Saya tak datang bulan,
bodoh!
Menopaus?
Bila perempuan menopaus? 55? 60?
Apa masalah awak? Tunggu! Jangan pergi!
- Awak nak berhenti? - Ya!
- Kenapa? - Lantaklah!
Saya doakan awak berjaya sebagai pemilik majalah wanita feminis
yang seksis, benci perempuan dan suka mendiskriminasi umur.
Awak akan bankrap dalam masa seminggu.
Tunggu. Awak…
Satu minggu!
Kita baru saksikan drama paling panas di Mina+!
Saya dah kata jangan rakam!
- Wah, beraninya! Bagus. - Yakah?
Awak dah jumpa dia, bukan? Hebatnya dia!
Jangan kacau saya! Zaman sekarang, orang dah tak rakam video.
Tahniah, Bia. Awak lulus ujian itu.
Ujian apa? Saya tak fahamlah.
Eh, lantaklah! Saya peduli apa?
Apa?
Terbaik.
Apa aku dah buat ini?
Bia, apa dah jadi?
Awak nak tahu apa dah jadi? Saya dah hilang sabar.
Saya dah bosan dengan bintang YouTube, sohor twit, pempengaruh…
Saya dah penat bersabar untuk puaskan hati orang lain!
Relaks! Tarik nafas dalam-dalam.
- Jangan sentuh saya! - Apa masalahnya?
Apa masalahnya? Saya ada banyak masalah, Gabriel!
Saya bela suami yang macam biawak hidup,
adik yang tiba-tiba jadi pelat setiap kali minta tolong
dan bos yang tak naikkan gaji saya selama sedekad!
- Awak pun sama! - Saya?
Awak yang tak habis-habis main tarik tali dengan saya!
Awak yang tinggalkan saya.
Kita terlalu muda.
Saya dah beri awak banyak peluang,
tapi awak tak suka perempuan yang berdikari, bukan?
Kenapa konek awak keras apabila kita peluk?
Bia!
Kenapa ini? Awak tak pernah…
Kenapa cakap macam itu?
Sebab itulah kebenarannya, Gabriel,
dan kebenaran memang pahit untuk ditelan dan dihadam.
Tak semanis Valentina, okey?
Itulah kebenarannya,
tapi apalah saja yang tinggal dalam hati seorang lelaki
yang akhirnya pilih untuk kahwin dengan Valentina?
Kenapa awak benci sangat pada Valentina?
Valentina itu baik hati, manis dan bersopan-santun.
Hai, sayang.
Betulkah saya baik hati, manis dan sopan-santun?
Awak memang baik, manis dan sopan-santun.
Yakah, Bia? Awak pun sama.
Sebenarnya, itulah yang Gabriel cakap pasal awak
setiap kali saya mengamuk
sebab dia malas dan suka buat sepah.
"Awak patut jadi macam Bia. Dia baik hati, manis dan sopan-santun.
Dia tak pernah marah suami dia."
Cukup, okey? Saya dah penat!
Saya dah penat cuba faham dan tolong kamu!
Cukuplah!
Hai.
Kenapa awak ikut saya?
Saya nak tanya. Kenapa awak tak nak bagi saya lalu?
Kenapa saya kena bagi?
Itulah namanya bertimbang rasa.
Suka hati sayalah nak buat apa pun, bodoh.
Kalau tak nak saya halang laluan awak, keluarlah rumah awal sikit
dan sila berambus sebelum saya pecahkan muka awak.
Apa masalah awak?
Masalahnya, saya kena tengok muka awak yang berkedut itu
dan beritahu betapa hodohnya perangai awak.
Mak ayah dan kawan-kawan awak benci awak.
Awak pun benci diri awak sendiri,
jadi awak suka sakitkan hati orang dengan muka hodoh awak itu
dan perasan bagus dengan kereta cabuk awak ini.
Sebenarnya, awak cuma sampah.
Orang tak hairan dengan barang kemas, rumah, duit atau muka hodoh awak itu.
Orang nak pergi kerja dan balik rumah. Sebab orang ada kehidupan.
Bukan macam awak yang perasan hebat, tapi sebenarnya tiada apa-apa.
Saya tak tahu apa Dewi Pussy itu dah buat.
Saya terus mengamuk kalau orang cari pasal dengan saya.
Hati-hati, okey?
Saya dah tengok Instagram dia. Dia tiada pengikut.
Saya buat benda yang saya tak berani buat.
Saya luahkan semua yang terbuku dalam hati saya selama ini
kepada Pedro Paulo di pejabat dia.
Awak boleh bayangkan saya mengamuk?
Awak pun tahu saya takkan buat macam itu, bukan?
- Roberta! - Ya! Maaf.
Tiago betul-betul sekat saya.
- Kurang ajar! - Roberta, tolonglah.
Pandang mata saya semasa saya bercakap, okey?
- Roberta? - Ya.
- Awak dengar? - Ya. Cakaplah.
- Apa saya cakap? - Cakaplah.
Apa saya cakap tadi, Roberta?
Awak pun kena faham situasi saya. Bagi balik.
Bagi balik, Bia.
Dengar sini, Roberta.
Setiap kali saya cerita masalah saya, awak tak tengok pun muka saya.
Awak sibuk dengan masalah awak saja.
Roberta, awak memang pentingkan diri sendiri.
Macamlah awak seorang saja yang ada masalah.
Macamlah awak saja yang sunyi dan perlukan kawan untuk mengadu.
Dengar sini. Tiada sesiapa boleh tahan dengan awak.
Awak pentingkan diri sendiri dan mengada-ngada.
Awak nak buat apa? Putus kawan? Sekat akaun saya macam Tiago?
Saya memang bodoh.
Tengoklah itu. Awaklah yang paling tersakiti.
Okey, yalah.
Nenek dia dah tak sekat saya. Apa maksudnya?
Jangan…
Bia, tolonglah.
Bia!
Kenapa awak buang? Saya belum habis bayar telefon itu!
- Roberta! - Saya…
Kalau kita jumpa lagi selepas ini,
dengar baik-baik apa saya nak cakap.
Celaka!
Antônio, anak awak sepahkan ruang tamu saya.
- Marah dia sekarang! - Ada berita baik.
Ilham saya dah kembali.
- Saya tengah cakap dengan awak. - Saya pun sama.
Relakslah, awak terlalu stres.
Kalau awak tak nak saya stres, ajarlah sikit anak awak itu.
Okey, tapi tengoklah hasilnya
apabila seorang artis dapat semula ilhamnya selepas lima tahun.
Tengok.
Cantik, tapi awak boleh sambung nanti.
- Awak tak tengok pun. - Fokus. Saya cakap dengan awak.
- Anak awak ponteng sekolah lagi. - Habis itu? Dia dah besar.
Awak tak pernah ponteng sekolahkah?
Awak biar dia buat sesuka hati.
Barulah hidup ini lebih bermakna, Bia.
Kita berserah dan ikut saja ketentuan takdir.
Lebih baik tak payah hidup kalau asyik stres saja.
Relakslah.
Okey. Saya relaks, okey?
- Macam itulah. - Relaks, ya?
- Ya. - Saya akan relaks.
- Bagus. - Awak yang suruh.
- Relaks. - Okey, saya relaks.
Saya nak relaks sepuas-puasnya.
Saya nak relaks dan bermalas-malasan macam binatang.
Binatang yang tak mampu bayar bil dan malas pergi beli barang dapur.
- Saya dah agak. - Macam awak.
Jangan mula, Bia. Saya yang patut marah, bukan awak.
Okey, marahlah.
Ingat balik macam mana kita semasa mula-mula kenal.
Dulu, kita sangat rapat dan kongkek sepanjang masa.
Awak tergila-gilakan saya.
Sekarang, awak bercakap dengan saya seolah-olah saya ini…
Anak.
- Saya tak cakap macam itu. - Ya. Anak.
Saya boleh sabar kalau awak anak saya, itu pun sampai umur empat tahun saja.
Sebab budak lima tahun lebih bagus daripada awak.
Cukup.
Budak tiga tahun pun lebih pandai melukis daripada awak.
- Apa? - Apa jadah lukis tiga baris?
Apa awak mengarut? Awak tak tahu apa-apa pun pasal seni.
Saya malas nak buang masa untuk fahamkan awak pasal lukisan saya.
Tiga garisan bodoh ini melambangkan penderitaan saya, Bia.
Penderitaan?
Penderitaan…
Bahu saya yang menderita sebab bela awak anak-beranak.
Dah setahun saya bayar sewa rumah
sebab awak tak dapat ilham dan tak nak cari kerja…
Ini kerja saya.
…dan saya terpaksa bersabar dengan anak awak yang tak guna itu!
Ibu dia sendiri pun buang dia sebab tak tahan dengan perangai dia!
Saya dah penat.
- Apa maksud awak? - Maksud saya…
Dengar baik-baik.
- Keluar dari rumah ini sekarang… - Apa?
…dan bawa sekali budak tak guna ini.
Tak, Nicolas. Dia tak maksudkannya.
Kenapa awak marah budak itu?
Budak? Bukankah dia dah besar?
- Budak itu memang tak guna pun! - Hei! Relaks, okey?
Relaks! Kami takkan ke mana-mana.
Cukup. Saya tahu apa masalahnya.
Saya…
- Boleh saya tanya? - Apa?
Janji jangan marah?
- Saya tengah marah. - Janji jangan mengamuk?
Tanyalah.
Awak datang bulan?
Kenapa setiap kali perempuan marah…
lelaki akan ingat perempuan itu datang bulan?
- Bodoh nak mampus. - Saya tanya saja.
Sebab semua perempuan sensitif apabila datang bulan.
Normallah itu.
- Okey. Sensitif, ya? - Ya.
Sensitif sangat, ya?
"Sensitiviti." Hebat bunyinya.
Sensitiviti.
Artis suka guna perkataan itu.
Biar saya tunjuk definisinya.
- Tengok ini. - Jangan, Bia. Saya serius.
Biar saya tunjuk sensitiviti saya.
- Awak nak buat apa? - Tengok.
Bia, tak kelakar! Jangan, Bia!
- Sensitif, ya? - Bia! Apa ini?
- Seronoknya! - Apa ini?
- Seronoknya jadi artis! - Bia!
- Ini karya saya! - Pergi jahanamlah!
Cepat siap!
Dua jam lagi, saya buat pameran seni untuk awak!
Bia, cukup! Berhenti!
Mata saya, Bia!
Sensitif konon!
Saya suka tinggal di sini.
Nanti dia okeylah. Dia datang bulan.
Saya tak datang bulanlah, bodoh!
- Cabut sebelum dia baling barang. - Okey.
DILINDUNGI OLEH DEWI
04.22 PAGI
Awak bawa ais?
Ais apa? Saya nak cakap dengan Laura.
Maksud awak, DJ Laurex?
Ya, betul! DJ itu!
Awaklah yang tersepak kaki saya hari itu, bukan?
Tepilah! Orang nak lalu.
Laura!
Tepi sikit.
Cik, tepi sikit. Hei!
Hei, Laura!
WI-FI PERCUMA KATA LALUAN: BIA1234
Patutlah Wi-Fi aku lembab.
Laura!
Buka. Saya nak cakap.
Tak payah baca bibir saya. Dengar.
- Laura, saya nak tidur. - Apa?
Saya nak tidur malam ini, okey? Lantaklah apa nak jadi sekali pun.
- Faham? - Ya!
Awak nak buat apa? Telefon polis?
Apa khabar, semua?
Awak nak telefon Encik Fernando, pengurus bangunan?
Itu dia! Satu-satunya, Encik Fernando!
Apa? Nak telefon Hélio, penjaga pintu?
Hati-hati, Hélio! Saya tak nak dukung awak lagi!
Atau Rosane, pembantu pengurus? Dia tengah sibuk sekarang.
Saya nampak, Laura,
tapi tolonglah jangan cari pasal dengan saya.
Saya pun takut dengan diri sendiri, jadi tolong jangan buat bising.
Ini dia! Inilah…
Laura!
Apa jadahnya ini?
- Hoi, gila! Orang tengah partilah! - Relakslah, mak cik!
Tengah parti, ya?
- Apa? - Baliklah, mak cik!
Apa? Seriuslah?
Tepi sikit.
Kita parti sampai pagi!
Tepi sikit.
ETIL ALKOHOL
Bawa ais?
Saya bawa sesuatu yang lebih menarik.
Apa itu?
Jangan! Apa ini, Bia? Saya belum habis bayar semua ini!
Apa masalah awak, Bia?
Bia, jangan!
Bia, saya takkan buat bising. Okey, dah perlahan.
Jangan!
- Tolonglah, Bia! - Baliklah, mak cik!
Dengar sini, semua. Balik sekarang.
Parti dah habis.
Awak nak bawa balik? Nak rasa sikit?
Kenapa ini, sayang? Jangan cabar saya.
Tengok ini.
Tetamu-tetamu awak marah.
Berambus! Parti dah habis! Kau orang pekakkah?
- Seriuslah? - Telefon saya hilang.
Laura.
- Letak itu. - Apa?
Jangan!
Benda ini?
- Jangan. - Awak tak suka?
- Kita boleh cuba. - Padamkannya.
Cuba dulu, baru tahu.
- Padamkannya. - Oh, Laura.
Awak ugut ibu tunggal beranak dua di rumahnya sendiri?
Ini rumah saya, okey?
Oh, Tuhan.
Pergi tidur, okey?
Sebab esok, awak kena buat sanggul buruk itu lagi.
Aduh!
Kucing itu!
BÁRBARA HAI, KAK!
PANGGILAN TIDAK DIJAWAB BÁRBARA
PANGGILAN TIDAK DIJAWAB GABRIEL
BÁRBARA RINDUNYA TOMMY!
GABRIEL TELEFON SAYA SECEPAT MUNGKIN
BÁRBARA KAKAK, TELEFON SAYA
BÁRBARA SAYA DAH NAK SAMPAI
BÁRBARA MANA KAKAK?
Tommy?
Sini, sayang.
Mana pula kucing ini? Keluarlah.
Hei! Tommy?
Sini.
Hei, Tommy.
Itu pun dia. Dasar kucing pemalas.
Alamak.
Tidak…
Habislah.
Kakak, terkejut saya!
Kakak yang terkejut. Cepatnya kamu balik.
Apa khabar buah hati saya? Kamu rindu ibu, sayang?
Macam mana persidangan itu?
Okey saja. Biar saya dukung Tommy.
Tommy rindu betul dekat kamu.
Biar saya dukung dia.
Kamu tentu penat. Pergi mandi dan kemas beg dulu.
Selepas itu, baru peluk dia.
Saya memang penat, tapi saya nak cium leher dia dulu.
Kamu tahu kucing tak suka orang cium leher dia.
Dia suka kakak peluk dia. Biarlah kakak peluk dia lama sikit.
- Bagilah. - Macam mana Porto Alegre? Sejuk? Panas?
Kakak tak pernah pergi. Lelaki di sana kacak?
Pulangkan kucing saya! Jangan main-main.
Sini, sayang. Tommy, buah hati ibu.
Tommy?
Sekejap. Tommy?
- Tommy? - Maafkan kakak.
- Kakak jumpa dia macam itu. - Macam mana?
- Apa kakak dah buat? - Kakak tak buat apa-apa pun…
Tommy dah mati?
- Kakak bagi dia makan ubat? - Kakak lupa.
Kakak lupa bagi dia makan ubat?
Kalau tak boleh jaga, cakaplah! Saya boleh suruh orang lain.
Orang lain? Sejak kecil, kamu dah banyak susahkan kakak.
Tommy menyusahkan?
- Kamu tahu kakak takkan tolak. - Sebab itu kakak bunuh Tommy?
Apa? Kakak tak bunuh…
Kakak minta maaf, okey? Kakak lupa bagi dia makan ubat,
tapi Tommy cuma kucing, bukan manusia.
Apa kakak cakap?
Maaf.
Saya tahu kakak malu dengan saya. Hidup saya tak sempurna macam kakak.
Bukan semua orang bersuamikan artis yang kacak,
berkerjaya dan cantik macam kakak.
Maaflah kalau saya cuma ada kucing ini dalam hidup saya.
- Bukan itu maksud kakak. - Habis itu?
Kamu tahu?
Kamu memang menyedihkan.
Tengoklah rumah kamu.
Penuh dengan gambar kucing. Kucing pakai baju, berdandan, bersolek…
Kucing itu kucinglah! Kita ini manusia!
Kucing kamu mati sebab dah tua. Bukannya kiamat pun!
Oh, Tuhan. Kakak minta maaf.
Apa masalah aku? Kenapa aku cakap macam itu?
- Maafkan kakak. - Sampai hati kakak cakap macam itu?
Saya adik kakak.
Kakak tahu saya lebih suka binatang daripada manusia.
Kenapa?
Sebab manusia kejam.
- Saya tak sangka kakak pun… - Manusia.
Akhirnya.
Ya.
Itulah dia. Kakak pun manusia. Kakak…
Kamu tahu berapa lama kakak terpaksa bersabar dan paksa diri
untuk puaskan hati semua orang?
Kakak tak dapat apa-apa pun.
Kakak cuma dapat suami yang dayus, bos yang tak guna dan kawan
yang tak boleh diharap.
Kamu pula jadi ibu kucing.
Maafkan kakak.
- Keluar. - Kakak tak maksudkannya. Maaf.
Pergi dari sini sekarang!
Pergi!
Bia?
Semua okey?
Tak.
Saya nak awak tarik balik apa yang awak dah buat kepada saya.
Saya tak buat apa-apa. Awak yang buat.
Mustahil. Saya bukan macam ini.
Kenapa saya berubah selepas awak urut saya?
Saya tak pernah mengamuk dan maki hamun orang.
Sesetengah orang, disebabkan takut,
pilih untuk sorok sisi diri mereka yang lebih lembut dan bertimbang rasa,
tapi awak pula nyaris jatuh sakit
sebab awak pendam semua amarah dan perasaan kecewa itu.
Okey, saya faham, tapi saya perlukan kawan-kawan saya.
Saya perlukan kerja saya.
Saya nak pendam semuanya macam dulu.
Saya sanggup buat apa saja asalkan dapat hidup macam dulu.
Dada awak masih sakit?
Tak.
Perasaan resah, insomnia, berdebar-debar,
menangis tanpa sebab semasa mandi,
sakit dada, sakit-sakit badan, sembelit,
kebergantungan pada ubat-ubatan,
semua hilang?
Ya, semuanya dah hilang.
Habis itu, apa masalahnya? Awak dah sembuh.
Tak.
Saya sakitkan hati orang-orang yang saya sayang.
Manusia susah nak terima kenyataan.
Mereka belum bersedia, tapi itulah kehidupan.
Esoknya, minta maaf dan buat macam tiada apa-apa.
Tak.
Saya nak diri saya yang dulu.
Maaf, Bia. Saya tak boleh tolong.
Tolonglah saya. Tarik balik apa yang awak dah buat.
Saya tak buat apa-apa pun.
Awak yang buat.
Awak yang cipta semua ini dan awak pun sukakannya, bukan?
Sikit-sikit.
Itu saja awak nak cakap?
Tak, ada satu benda lagi.
Awak yang paling penting.
Awak, Bia, adalah yang paling penting.
Ingat sampai bila-bila.
SUDIKAH ANDA BELA SAYA?
Mestilah.
Jalanlah. Silakan.
Siapa itu?
Hei, Bárbara. Kakak ini.
Kakak? Saya tiada kakak.
Bukalah pintu ini. Kakak bawa sesuatu untuk kamu.
Saya tak nak buka melainkan kakak bawa Tommy.
Tolonglah, Bárbara. Buka pintu ini. Dua minit saja.
- Tak nak ajak kakak masuk? - Tak, demi Tommy.
- Apa itu? - Sebenarnya…
Kakak nak bincang pasal inilah.
Kakak tahu dia tak boleh gantikan Tommy, tapi kakak ambil dia untuk kamu.
Oh, Tuhan! Kakak memang jahat!
Kakak ingat binatang macam perabot? Boleh ditukar ganti?
Tak, kakak tahu bukan macam itu. Tengoklah anak kucing ini.
Jangan harap saya akan tengok…
Oh, Tuhan! Kakak memang jahat!
Comelnya dia!
Oh, Tuhan. Sini dekat ibu, sayang.
Maafkan ibu, sayang. Oh, Tuhan. Ibu sayang kamu.
Oh, Tuhan.
Alahai, manjanya dia. Tengoklah ini.
Comelnya dia.
Ya.
Kakak minta maaf, okey?
Maafkan kakak sebab sakitkan hati kamu hari itu.
Kakak tumpang simpati untuk Tommy.
Kakak yang salah. Kakak memang bodoh.
Maaf. Kakak sayang kamu, okey?
Sebenarnya, doktor haiwan dah periksa.
Doktor cakap Tommy mati akibat serangan jantung sebab obes.
Oh, Tuhan. Kasihannya kamu.
Saya yang salah, tapi kakak pun salah sebab tak jaga dia.
Betul itu.
Kakak tak patut cakap semua itu.
Kakak memang kejam, tapi kakak tetap kakak saya.
Saya tetap sayang kakak sampai bila-bila. Kami sayang kakak.
- Syukurlah. - Kita takkan pergi ke rumah Mak Cik Bia.
- Dia jahat! - Hei! Kakak tak jahat.
- Betul. - Tipu.
- Kakak nak minum? - Lain kali.
Kakak ada hal penting.
- Okey? - Okey.
- Jumpa lagi. - Okey.
Ucap selamat tinggal.
- Selamat tinggal. - Okey.
Hei, buah hati ibu.
Yakah? Oh, baguslah!
Akhirnya, orang yang diraikan dah tiba!
Diraikan?
- Ya. - Tiada apa-apa yang nak diraikan, okey?
Pedro Paulo akan bankrap. Dia tak boleh uruskan Mina+ tanpa saya.
Nasihat saya? Cabut cepat-cepat.
Apa pun, saya nak letak jawatan. Apa yang saya kena sain?
Awak kena sain banyak dokumen. Bukan untuk berhenti, tapi naik pangkat.
Awak lulus ujian untuk jadi rakan niaga saya.
- Pedro Paulo? - Saya dah beli Mina+ dan pecat dia.
Tipulah.
Apa? Mustahillah!
Semua pelabur Mina+ ialah lelaki-lelaki tua yang seksis.
Macam mana mereka boleh sokong awak?
Semua staf perempuan Mina+ pergi jumpa Dewi Pussy.
Kemudian, mereka buat aduan pasal Pedro. Selepas itu, ahli lembaga setuju.
Sekarang, macam mana? Awak setuju atau tak?
Sebelum apa-apa, saya hargai tawaran awak
dan sejujurnya saya sangat malu sebab nilai awak sebelum kenal awak.
Maafkan saya, tapi saya rasa…
Perspektif kita sangat berbeza, betul?
Tak, Bia. Saya perlukan orang macam awak.
Seseorang yang percaya cerita bukan sebaris dua saja
dan lebih suka temu bual yang mendalam.
Kita saling melengkapi, Bia.
Pertimbangkannya, okey?
Okey, saya akan pertimbangkannya.
Pasal video-video awak…
Kalau dengan bunyi, ada juga pengisiannya.
Tak! Tunggu!
- Saya nak rakam! - Saya dah agak! Jangan!
Jangan! Jangan rakam.
- Alahai… - Paloma?
Boleh saya cakap dengan Bia?
Saya minta diri dulu.
Gabriel.
- Apa khabar, Bia? - Biasa saja.
Saya nak minta maaf sebab marah awak hari itu.
Saya tak menyesal cakap semua itu, tapi penyampaian saya kurang sesuai.
Saya juga nak ucapkan selamat pengantin baharu
kepada awak dan Valentina.
- Okey. - Awak pun kena pecat?
Tak.
Paloma tak pecat saya, tapi dia akan nilai prestasi saya.
Baguslah.
Makin lama, saya makin suka dia.
Satu lagi, Bia. Valentina cakap dia perlukan masa.
Syukurlah dia minta masa sebab saya…
Saya keliru. Perasaan saya bercampur baur.
Awak nak makan dengan saya malam ini?
Gabriel, saya tak…
Entahlah.
Saya bukan perempuan yang baik dan saya takkan ubah diri saya sebab awak.
Saya suka diri saya yang sekarang.
Walaupun agak garang, lancang
dan dengan semua
perubahan dan pembaharuan dalam hidup saya, saya…
Dada saya dah tak sakit lagi
dan itu agak…
Saya gembira.
Saya suka awak seadanya, Bia, sejak dulu lagi.
Saya tak pernah berhenti mencintai awak.
Nanti saya telefon.
- Apa ini? - Sini! Ada kejutan.
Buka peti sejuk.
Ikut saya.
Cuba rasa.
Macam mana?
Suam.
Saya dah bayar bil. Awak tak perlu risau lagi.
Awak mesti terharu. Ikut saya ke ruang tamu.
Sinilah.
Sinilah, Bia!
Tajuknya, "Bia,
aku cinta padamu."
Yalah.
Garisan merah ini simbolik untuk darah haid saya?
- Tak, Bia. Saya minta maaf, okey? - PMS saya?
Kita cuba lagi, okey?
Jangan ingat saya lupa apa yang awak cakap hari itu.
- Antônio… - Jangan! Tunggu dulu.
Kejutan terakhir. Saya janji.
Yang terakhir. Sini.
Saya masak pasta kegemaran awak, puttanesca.
Awak nak makan?
Berdua, macam dulu.
Sedapnya.
Cantiknya isteri saya.
Awak suka pasta ini?
Dahlah.
Makanlah sikit lagi. Awak suka puttanesca.
Saya dah bosan.
Saya dah bosan dengan awak, pasta ini dan rumah tangga kita.
Tak, Bia.
- Dahlah, Antônio. - Saya janji akan berubah.
Saya percaya.
Saya percaya manusia boleh berubah.
Baguslah macam itu, tapi bukan dalam hubungan ini.
Hubungan ini dah tak dapat diselamatkan. Saya…
Saya dah tak cintakan awak.
Cinta saya dah pudar.
Cukuplah.
Tak, cinta boleh berputik semula. Percayalah, Bia.
Macam ilham saya yang muncul semula selepas lima tahun.
Kali ini, lebih hebat.
Semuanya boleh kembali, Bia.
Percayalah.
Saya tak sangka akan cakap macam ini,
tapi tengok muka awak yang kacak itu pun saya dah meluat.
Ingat waktu kita baru kenal?
Kita kongkek siang malam.
Indahnya saat itu.
Jangan lupa, Bia.
Saya takkan lupa pengakhiran kita.
Perasaan itu hilang sebab semuanya dah terlambat.
Cukuplah.
Setakat ini saja.
- Tunggu! Awak nak pergi mana? - Turun bawah.
Saya nak keluar sementara awak basuh pinggan,
kemas barang awak dan berambus.
- Bu! - Oh, Puan Bia!
Sebelum Antônio keluar dari lobi ini,
beritahu dia jangan jejakkan lagi kaki ke sini.
- Okey, puan. - Termasuklah anak dia.
- Okey, puan. - Faham?
- Okey, puan. - Faham? Bagus.
BIA, INI VALENTINA. BOLEH TURUN? ADA HAL SIKIT.
- Hei. - Masuklah.
Ada apa, Valentina?
Bia, saya datang sebab nak minta maaf.
Selama ini, saya hidup dalam kepura-puraan.
Sebenarnya, saya tak suka awak. Awak pun tahu.
Awak tahu saya tak suka awak.
Saya datang ke sini sebab nak beritahu awak depan-depan.
Okey, Valentina.
Saya tak kisah pun kalau awak tak suka saya.
Sekarang, buka pintu ini.
Tak nak.
Sebenarnya, saya belum habis cakap.
Saya nak cakap yang awak angkuh sebab menilai saya selama ini.
Ya, dulu ibu bapa saya kaya, tapi mereka dah bankrap.
Saya kerja keras untuk sara ibu dan bayar yuran adik saya,
sementara awak pandang saya sebelah mata dengan penuh bongkak.
Sebab awak kerja untuk Mina+?
Seriuslah, Valentina?
Awak jumpa Dewi Pussy.
Mana awak tahu?
Tengoklah muka awak.
Dari luaran, ia sesuatu yang indah untuk dipandang.
Seriuslah, Bia? Awak pun pernah jumpa dia?
Sebab dialah saya berani mengamuk dan hentam Pedro Paulo hari itu.
- Gilalah! - Biar betul?
Saya minta maaf sebab menilai awak.
- Tak… - Okey? Saya betul-betul minta maaf.
Saya suka awak.
Yakah?
Okey, saya terima.
- Dewi Pussy, ya? - Oh, Tuhan.
- Lelaki suka kita bergaduh, bukan? - Ya.
Gabriel cakap saya tak boleh benci awak
sebab kebencian itu akan buat muka saya berkedut.
- Yakah? - Ya.
Dia tak pernah cuba ubah persepsi saya.
Yalah, saya pun sama.
Setiap kali saya beritahu dia awak anak orang kaya yang mengada-ngada,
dia tak pernah bela awak.
Dia tak pernah cakap awak kerja keras untuk sara keluarga awak.
Setiap kali saya maki awak,
dia suruh saya berhenti sebab saya wanita yang ada kelas.
- Kelaslah sangat. - Ya.
Sejujurnya, awak pandai mencarut.
Seronok, bukan? Biasalah perempuan mencarut.
- Sial! - Tak guna!
"Tak guna" itu lembut.
- Kasar sikit. - Okey.
- Pilih perkataan yang lebih kasar. - Okey.
Macam mana awak dengan Gabriel? Dia cakap awak minta masa.
Yakah?
Gilalah. Saya baru tahu, Bia.
Panjang umur.
GABRIEL SAYA DATANG SEKARANG
Apa awak buat di sini?
Mana awak tahu saya di sini?
Saya pasang GPS pada kereta awak.
Saya risau. Setiap hari awak balik lambat.
Saya takut awak kena culik atau apa-apa.
Seriuslah, Gabriel? Awak pasang GPS? Itu salah!
Kenapa awak beritahu Bia saya minta masa?
Sebab saya ragu-ragu.
Sebab saya seksis. Macam awak cakap, bukan?
Tapi, saya cintakan kamu berdua.
Percayalah. Salahkah saya cintakan kamu berdua?
Saya lelaki tak guna sebab jatuh cinta pada dua wanita?
Entahlah, Gabriel.
Kalau macam itu, Valentina pun boleh cintakan orang lain?
Lagi senang macam itu. Bukankah kamu berdua dah berbaik?
Apa kata kita bertiga bersama?
Kita boleh kongkek bertiga.
- Apa? - Apa salahnya?
- Apa jadah? - Saya tak kisah.
- Sayang. - Cakap!
Biar saya jelaskan maksud Bia sebab nampaknya awak tak faham.
Kalau saya nak serahkan jiwa dan raga saya…
Valentina…
…kepada lelaki lain sementara awak, Encik Hubungan Terbuka,
beritahu Bia kononnya saya perlukan masa supaya awak boleh bersama dia,
awak tak kisah?
Atau awak saja yang boleh ada ramai pasangan?
Valentina, kenapa cakap macam itu?
Kalau awak ada lelaki lain, jangan harap saya nak kahwin dengan awak.
- Tiada parti, kek… - Tunggu. Jangan risau, sayang.
Saya akan buat apa yang perempuan sejak zaman moyang saya buat,
iaitu memudahkan kerja lelaki.
Kita putus, Gabriel. Saya pun tak nak kahwin dengan awak.
Kita putus, okey?
- Valentina… - Hebatnya awak.
Valentina, tunggu.
Hebat betul.
Susah jadi lelaki zaman sekarang.
Awak nak kongsi Uber? Saya tiada duit.
Terima kasih saja. Saya ada duit.
Semoga berjaya.
Hei, Bia. Tunggu.
Tolonglah, Bia.
Nampak?
Awak tinggalkan Antônio. Saya pun dah tinggalkan Valentina…
Jodoh kita memang kuat, bukan?
Betul?
Awak tinggalkan Valentina?
Tolonglah, Gabriel.
Dasar lelaki lidah bercabang!
- Malulah sikit. - Saya tak boleh hidup tanpa kamu berdua.
Awak boleh hidup tanpa kami.
Oh, ya! Sebelum terlupa.
Saya terima tawaran Paloma untuk jadi rakan niaga dia,
jadi mulai sekarang, sayang,
awak boleh mula cari kerja lain.
Awak dipecat.
Bia. Tolonglah, Bia. Jangan buat saya macam ini!
Seriuslah?
…sebuah revolusi.
DEWI PUSSY: MENCINTAI DIRIMU ADALAH SEBUAH REVOLUSI
ROBERTA MUNHOZ: SAYA BUANG TELEFON DAN TEMUI DIRI SAYA
DEWI PUSSY
- Saya setuju jadi rakan niaga awak. - Salah itu.
Saya nak awak jadi CEO, bos, naib presiden atau apa-apa sajalah.
Presiden? Presiden syarikat ini.
Bia, saya ada duit dan banyak idea yang menarik…
Betul.
…tapi saya baru beli tiga syarikat lain yang nyaris bankrap disebabkan lelaki.
Oh, Tuhan.
Mungkin ini masalah generasi awak, tapi saya perlukan awak.
Saya takkan kecewakan awak, tapi saya nak tanya sesuatu dulu.
Saya takkan masuk campur dalam idea dan keputusan awak.
Di sini, gaji awak paling tinggi.
Tak, bukan pasal itu.
Saya nak cuti seminggu.
- Cuti, Bia? - Ya.
Tak boleh?
Cuti? Ini syarikat awak! Buatlah apa pun yang awak suka.
Suka hati awaklah. Tengok.
Awak nak keluar ambil angin?
Bukankah ini kunci BMW Pedro Paulo?
Ini kunci BMW awak.
Tipulah.
Terjemahan sari kata oleh Saffura